Rapport mill-Kummissjoni lill-Kunsill dwar is-segwitu għad-Deċiżjonijiet ta' Rilaxx ta' l-2005 (Sommarju) – Rakkomandazzjoniet tal-Kunsill {SEC(2007)1186} /* KUMM/2007/0537 finali */





[pic] | KUMMISSJONI TAL-KOMUNITAJIET EWROPEJ | Brussel 19.9.2007 KUMM(2007) 537 finali RAPPORT MILL-KUMMISSJONI LILL-KUNSILL dwar is-segwitu għad-Deċiżjonijiet ta' Rilaxx ta' l-2005(Sommarju) – Rakkomandazzjoniet tal-Kunsill{SEC(2007)1186} WERREJ DAĦLA 3 I. Rakkomandazzjoni tal-Kunsill dwar il-Baġit Ġenerali 4 a) Daħla (dokument ta' ħidma, punti 1-4) 4 b) Id-dikjarazzjoni ta’ assigurazzjoni (DAS) u l-informazzjoni ġustifikattiva(dokument ta' ħidma tal-Kummissjoni, punti 5-6) 4 C) Kontroll Intern tal-Kummissjoni(dokument ta' ħidma tal-Kummissjoni, punti 7-9) 4 D) Ġestjoni tal-Baġit (dokument ta' ħidma tal-Kummissjoni, punti 10-12) 5 E) Dħul (Dokument ta' ħidma tal-Kummissjoni, punti 13-21) 5 F) Il-Politika Agrikola Komuni (dokument ta’ ħidma tal-Kummissjoni, punti 22-26) 6 G) Miżuri strutturali (dokument ta' ħidma tal-Kummissjoni, punti 27-31) 6 H) Oqsma ta’ Politika Interna, inkluża r-riċerka(dokument ta’ ħidma tal-Kummissjoni, punti 32-38) 7 I) Azzjonijiet esterni (dokument ta' ħidma tal-Kummissjoni, punti 39-46) 7 J) Strateġija għal qabel l-adeżjoni(dokument ta' ħidma tal-Kummissjoni, punti 47-52) 8 K) Spiża amministrattiva (dokument ta’ ħidma tal-Kummissjoni, punti 53-62) 8 L) Strumenti finanzjarji u attivitajiet bankarji(dokument ta’ ħidma tal-Kummissjoni, punti 63-65) 9 II. Rapporti speċjali tal-Qorti ta’ l-Awdituri(dokument ta’ ħidma tal-Kummissjoni, punti 66-84) 9 III. Fondi ewropej ta' l-iżvilupp(dokument ta' ħidma tal-Kummissjoni, punti 85-87) 9 DAĦLA Skond l-Artikolu 276 tat-Trattat tal-KE u l-Artikolu 180b tat-Trattat Euratom, “Il-Kummissjoni għandha tieħu l-passi kollha xierqa sabiex taġixxi fuq l-osservazzjonijiet fid-deċiżjonijiet ta’ rilaxx u fuq osservazzjonijiet oħra mill-Parlament Ewropew rigward l-esekuzzjoni tan-nefqa, kif ukoll fuq il-kummenti annessi mar-rakkomandazzjonijiet dwar ir-rilaxx adottati mill-Kunsill. Fuq talba tal-Parlament Ewropew jew tal-Kunsill, il-Kummissjoni għandha tirrapporta dwar il-miżuri meħuda fid-dawl ta’ dawn l-osservazzjonijiet u l-kummenti u b’mod partikulari fuq l-istruzzjonijiet mogħtija lid-dipartimenti responsabbli mill-implimentazzjoni tal-baġit. Dawn ir-rapporti għandhom jintbagħtu wkoll lill-Qorti ta’ l-Awdituri"[1]. Il-Kummissjoni għalhekk ħejjiet Rapporti ta’ Segwitu, li huma dwar ir-rakkomandazzjoni tal-Kunsill tas-27 ta’ Frar 2007 u r-Riżoluzzjonijiet ivvutati mill-Parlament Ewropew fl-24 ta’ April 2007. Ir-Rapport ta’ Segwitu preżenti jittratta r-rakkomandazzjonijiet magħmula mill-Kunsill dwar ir-Rilaxxi ta' l-2005. Rapport ta’ Segwitu separat jittratta r-rakkomandazzjonijiet magħmula mill-Parlament f’relazzjoni mal-Rilaxxi mogħtija għas-sena finanzjarja 2005[2]. Ir-Rapporti ta’ Segwitu fil-qosor, li huma ppubblikati fil-lingwi uffiċjali kollha ta’ l-UE, huma kkumplimentati minn dokumenti ta’ ħidma tal-Kummissjoni li jagħtu tweġibiet dettaljati għal kull rakkomandazzjoni speċifika kemm tal-Kunsill kif ukoll tal-Parlament. It-tweġibiet jindikaw azzjonijiet li l-Kummissjoni beħsiebha tieħu jew li diġà ħadet kif ukoll ir-rakkomandazzjonijiet li l-Kummissjoni m’hijiex jew ma tistax tagħmel segwitu tagħhom. Minħabba limitazzjonijiet tat-traduzzjoni d-dokumenti dettaljati ta’ ħidma huma ppubblikati bl-Ingliż, il-Franċiż u l-Ġermaniż. Kull kapitolu tar-rapporti mqassra jinkludi referenzi minn naħa għall-oħra għan-numri tar-rakkomandazzjoni relevanti fid-dokumenti ta’ ħidma. Fil-kuntest tal-kwittanza 2005, il-Kummissjoni identifikat total ta’ 87 rakkomandazzjoni li saru mill-Kunsill lill-Kummissjoni. Il-Kummissjoni tqis li għal 32 rakkomandazzjoni l-azzjoni meħtieġa ttieħdet diġà. Għal 54 rakkomandazzjoni oħra l-Kummissjoni taqbel li tieħu l-azzjoni rakkomandata mill-Kunsill. Fl-aħħarnett, il-Kummissjoni ma tistax taċċetta waħda mir-rakkomandazzjonijiet u għalhekk mhix se tieħu l-azzjoni miltuba[3]. I. RAKKOMANDAZZJONI TAL-KUNSILL DWAR IL-BAġIT ĠENERALI A) Daħla (dokument ta' ħidma, punti 1-4) IL-KUMMISSJONI TAQBEL PERFETTAMENT MAL-KUNSILL DWAR L-IMPORTANZA LI JITKOMPLA T-TITJIB TAL-ġESTJONI FINANZJARJA U LI JKUN HEMM IL-KONTROLLI JAħDMU SEWWA U B'MOD EFFETTIV. Hi ppreżentat valutazzjoni intermedja ta' l-implementazzjoni tal-Pjan ta' Azzjoni lejn Qafas ta' Kontroll Intern Integrat f'Lulju ta' l-2007, u rapport finali dwar l-implimentazzjoni tal-Pjan ta' Azzjoni ser jiġi pprovdut kmieni fl-2008. Dan ir-rapport finali ser jagħti ħarsa preliminari lejn l-impatt ta' l-azzjonijiet differenti dwar l-assigurazzjoni u ser jislet konklużjonijiet għall-konsolidazzjoni futura tal-Qafas ta' Kontroll Intern Integrat. Fid-dawl ta' l-esperjenza, għadd ta' azzjonijiet fil-Pjan ta' Azzjoni lejn Qafas ta' Kontroll Intern Integrat ġew irfinati sabiex jagħtu aktar impetus lejn assigurazzjoni akbar, b'konċentrazzjoni fuq l-amminstrazzjoni ċentralizzata diretta u bl-inklużjoni ta' eżaminazzjoni dettaljata ta' bilanċ bejn spejjeż, benefiċċi u riskji għall-kontrolli. Sa l-aħħar ta' l-2007, is-sisien se jkunu f'posthom sabiex il-Qafas ta' Kontroll Intern Integrat jibda' jkollu l-impatt ippjanat fuq l-assigurazzjoni. Barra minn hekk, is-sinteżi annwali tal-Kummissjoni dwar il-kisbiet maniġerjali tidentifika d-dgħufijiet fid-disinn u l-operazzjoni tas-sistemi ta' kontroll u tintroduċi l-azzjonijiet korrettivi xierqa u tirrapporta dwar l-implimentazzjoni tagħhom. Ir-rapport tas-Sinteżi ta' l-2006 kien ta' stimulu ulterjuri għall-iżvilupp ta' indikaturi għal-legalità u r-regolarità tat-tranżazzjonijiet biex isostnu l-garanzija espressa fir-rapporti annwali ta' attività. Dawn l-indikaturi ser isiru obbligatorji mar-rapporti annwali ta' attività għall-2007. b) Id-dikjarazzjoni ta’ assigurazzjoni (DAS) u l-informazzjoni ġustifikattiva ( (dokument ta' ħidma tal-Kummissjoni, punti 5-6) FIR-RIGWARD TAL-KONTIJIET, IL-KUMMISSJONI KKOREġIET, FEJN KIEN POSSIBBLI, L-IżBALJI KOLLHA LI DWARHOM GħAMLET ENFAżI L-QORTI FIL-VERIFIKA TAGħHA TA' L-2005. BARRA DAN, IL-KUMMISSJONI QIESET UKOLL DAWN L-IżBALJI U X'IKKAWżAHOM WAQT L-IPPJANAR U T-TWETTIQ TA' L-GħELUQ TAL-KONTIJIET TA' L-2006, BIL-GħAN LI TIPPROVA TEVITA LI JERġGħU JSIRU. Il-Kummissjoni għandha tipprovdi lill-Kunsill b'informazzjoni dwar l-irkupri, inklużi l-ammonti rkuprati mill-Istati Membri permezz ta' ġestjoni bi sħab. Dan se jissejjes qabel kollox fuq estratti mir-rapport finanzjarju ta' l-EAGGF, Taqsima tal-Garanziji u r-rapport annwali dwar l-implimentazzjoni tal-Fondi Strutturali, kif ukoll l-osservazzjonijiet dwar il-kontijiet finali ta' l-2006. Għal tagħrif dwar il-miżuri maħuda fl-oqsma diversi tan-nefqa, jekk jogħġbok irreferi għall-punti ta' hawn taħt. C) Kontroll Intern tal-Kummissjoni (dokument ta' ħidma tal-Kummissjoni, punti 7-9) KIF ġIE RRIKKMANDAT MILL-KUNSILL, IL-KUMMISSJONI TISSOKTA BL-ISFORZI TAGħHA BIEX TITTEJJEB IL-ġESTJONI FINANZJARJA. FIL-PJAN TA' AZZJONI LEJN QAFAS TA' KONTROLL INTERN INTEGRAT U FIL-PJANI TA' AZZJONI INKLUżI FIR-RAPPORTI ANNWALI TA' ATTIVITÀ DWAR ID-DIRETTORATI ĠENERALI GħALL-2006 BIEX JIġU INDIRIZZATI D-DGħUFIJIET IDENTIFIKATI, IL-KUMMISSJONI STABILIXXIET FIRXA TA' MIżURI LI QED JITTIEħDU SABIEX JITTEJBU L-KONTROLL U L-ASSIGURAZZJONI. Bil-mod il-mod il-Kummissjoni qed timplimenta preżentazzjoni aktar strutturata u omoġenja tas-sistemi ta' kontroll intern tad-Direttirati Ġenerali. Ġie żviluppat format preċiż biex tkun żgurata preżentazzjoni konsistenti ta' l-istrutturi ta' kontroll u tas-sorsi ta' assigurazzjoni għar-Rapporti Annwali ta' Attività ta' l-2006. Maż-żmien il-format huwa mistenni jtejjeb l-għarfien ta' l-istrutturi ta' kontroll u s-sorsi ta' l-assigurazzjoni u se jgħin jidentifika d-dgħufijiet u jiddefinixxi t-titjib. Il-parti l-kbira ta' l-istrutturi maħluqa mir-Riforma Finanzjarja sa mis-sena 2000 ġew implimentati u l-livell għoli ħafna ta' konformità fil-Kummissjoni kollha mar-rekwiżiti bażi ta' l-Istandards ta' Kontroll Intern jimmarka l-bidu ta' fażi ġdida mmirata biex ittejjeb l-effikaċja tas-Sistemi ta' Kontroll Intern tal-Kummissjoni. Fl-2006 beda x-xogħol fuq ir-reviżjoni ta' l-Istandards ta' Kontroll Intern biex jitpoġġa enfażi aktar b'saħħtu fuq it-tikjil ta' l-effikaċja tal-kontroll intern. D) Ġestjoni tal-Baġit (dokument ta' ħidma tal-Kummissjoni, punti 10-12) IL-KUMMISSJONI TINNOTA LI L-KUNSILL LAQA' BIL-FERħA T-TITJIB FIL-ġESTJONI TAL-BAġIT FL-2005. HI JIDHRILHA LI ż-żIEDA FL-IMPENJI LI GħAD IRIDU JIġU LIKWIDATI FL-2005, B'MOD PARTIKOLARI L-FONDI STRUTTURALI KIENET MISTENNIJA. Dan kien l-aktar dovut għaż-żieda kbira fl-impenji għall-pajjiżi ta' l-UE-10 (f'konformità mal-profil ta' Kopenħagen), filwaqt li l-ħlasijiet maħruġa għal dawn il-programmi u l-proġetti kienu għadhom isiru b'pass relattivament imkarkar fil-fażi tal-bidu. Il-ħlasijiet għall-programmi ta' l-UE-15 reġgħu żdiedu fl-2005. Il-fatt li l-livell ta' diżimpenji jibqa' limitat jindika wkoll li r-regola n+2 tipprovdi inċentiv b'saħħtu ħafna għall-Istati Membri biex jiżguraw li l-implimentazzjoni tipproċedi b'rata mgħaġġla biżżejjed. Bħall-Kunsill, il-Kummissjoni tagħti importanza kbira lill-adozzjoni mgħaġġla tal-programmi għall-perjodu 2007-13 u dwar dan hi tirrapporta lill-Kunsill b'mod regolari. Il-previżjonijiet u l-ibbaġitjar huma ssorveljati b'mod regolari matul is-sena kollha. Is-sistema ta' allarm għall-previżjonijiet baġitarji fl-2006 tikkontribwixxi għall-ġestjoni tajba tal-baġit. E) Dħul (Dokument ta' ħidma tal-Kummissjoni, punti 13-21) Bħall-Kunsill, il-Kummissjoni hija kuntenta li l-Qorti fl-2005 għal darb’oħra kkunsidrat bħala sodisfaċenti r-riżultati globali dwar l-affidabilità tal-kontijiet u l-legalità u r-regolarità tat-tranżazzjonijiet sottostanti għad-dħul. It-talba tal-Kunsill għal analiżi ġenerali ta' l-ispejjeż globali ta' l-amministrazzjoni, il-ġestjoni u l-kontroll għall-Komunità u l-Istati Membri tas-sistemi kemm tradizzjonali kif ukoll tar-riżorsi proprji tal-VAT qiegħda preżentement tiġi kkunsidrata mill-Kummissjoni, b'mod partikolari fir-rigward ta' liema metodu l-aktar ekonomikament effiċjenti jista' jipprovdi d- data affidabbli u komparabbli meħtieġa biex titwettaq valutazzjoni sinifikattiva. Fir-rigward tar-riżorsi proprji tradizzjonali, il-Kummissjoni qed tikkunsidra l-fattibilità tal-produzzjoni ta' aktar gwida għall-proċeduri attwali relatati ma' l-użu tas-sistema tal-Kontabbiltà B fl-Istati Membri u għall-kundizzjonijiet sottostanti li jridu jissodisfaw l-Istati Membri fil-bilanċ tagħhom il-ħarsien ta' l-interessi finanzjarji tal-Komunità u l-faċilitazzjoni kummerċjali. Il-Kummissjoni qed tieħu wkoll il-passi meħtieġa biex ittejjeb is-sistemi għall-maniġġar ta' każi ta' għajnuna reċiproka. Il-Kimmissjoni ser tkompli għaddejja bid-diskussjonijiet dwar ir-riżervazzjonijiet tal-VAT u l-impatt tagħhom fuq l-Istati Membri fil-Kumitat Konsultattiv dwar ir-Riżorsi Proprji. Fir-rigward tar-riżors tad-DGN, il-Kummissjoni għandha twettaq aktar verifika diretta ta' l-aggregati nazzjonali magħżula fis-sens indikat mill-Qorti matul iċ-ċiklu 2007-2009 tal-missjonijiet ta' verifikazzjoni tad-DGN, u ser tkompli tinkoraġġixxi l-aħjar prattiċi fil-kompilazzjoni tal kontabilità nażżjonali permezz tal-Kumitat tad-DGN. Il-Kummissjoni għandha tippreżenta proposta biex tinkludi s-Servizzi ta' Intermedjazzjoni Finanzjarja Mkejla Indirettament (FISIM) allokati fid-DGN għall-għanijiet ta' riżorsi proprji meta jidhrilha li l-Istati Membri kollha jkunu kapaċi jimplimentaw dan l-aġġustament f'mod uniformi. Dan hu mistenni li jkun il-każ fl-2008. F) Il-Politika Agrikola Komuni (dokument ta’ ħidma tal-Kummissjoni, punti 22-26) Il-Kummissjoni ser tissokta bl-isforzi tagħha biex tissorvelja l-applikazzjoni sħiħa u korretta tas-Sistema Integrata ta' Ġestjoni u ta' Kontroll (IACS) fl-Istati Membri kollha. F'każ ta' defiċjenzi, il-Kummissjoni timponi korrezzjonijiet finanzjarji. Il-Kummissjoni indirizzat id-defiċjenzi misjuba fis-settur taż-żejt taż-żebbuġa u l-proċedimenti tal-likwidazzjoni tal-kontijiet jinsabu għaddejja. Il-parti l-kbira tal-produzzjoni taż-żejt taż-żebbuġa ġiet integrata fl-iskema ta' ħlasijiet unika. Dan ifisser li l-għajnuna m'għandhiex titħallas aktar fuq il-bażi tal-kwantità prodotta imma hija msejsa fuq iż-żona u kkontrollata fl-ambitu tal-qafas ta' l-IACS. Dan għandu jnaqqas ir-riskju ta' żbalji b'mod sinifikanti. Fir-rigward ta' l-iżvilupp rurali, il-Kummissjoni ħadet ukoll l-azzjoni rrikkmandata biex tikkoreġi d-dgħufijiet identifikati. Fir-rigward ta' l-istrument temporanju ta' l-iżvilupp rurali għal uħud mill-Istati Membri, is-servizzi tal-Kummissjoni ser jippreżentaw dokument ta' ħidma lill-Kumitat tal-Fondi Agrikoli li jistieden lill-Istati Membri jtemmu l-implimentazzjoni ta' dawn il-programmi sas-16 ta' Ottubru 2007 sabiex jipproċedu bl-għeluq finali tal-programm wara d-deċiżjoni dwar il-likwidazzjoni tal-kontijiet ta' l-2007 f'Mejju ta' l-2008. G) Miżuri strutturali (dokument ta' ħidma tal-Kummissjoni, punti 27-31) Il-Kummissjoni qed tieħu l-azzjoni rakkomandata mill-Kunsill. Fir-rigward tal-perjodu tal-Qafas Finanzjarju 2007-13, għadd ta' tibdiliet għandhom inaqqsu l-piż amministrattiv assoċjat ma' l-ispiża strutturali. L-Istati Membri jiddeterminaw prinċipalment il-kundizzjonijiet ta' eliġibilità, u fir-rigward ta' programmi iżgħar b'perċentwali akbar ta' finanzjament nazzjonali jkunu jistgħu, f'ċerti każi, japplikaw rekwiżiti u proċedimenti nazzjonali aktar milli Komunitarji. Fl-istess ħin, il-qafas ta' kontroll u l-kapaċità tal-Kummissjoni biex tissorvelja l-funzjonament tiegħu ser jissaħħu permezz ta' elementi ġodda bħal mhuma l-evalwazzjoni ta' konformità ex ante tas-sistemi nazzjonali li l-Istat Membru jrid iwettaq qabel ma jibdew isiru l-ħlasijiet intermedji u l-opinjoni ta' verifika annwali mogħtija mill-awtorità tal-verifika. Il-Kummissjoni taderixxi għall-prinċipju ta' kontrolli pproporzjonati mar-riskji u l-ispejjeż involuti. Għaldaqstant, bħala parti mill-Pjan ta' Azzjoni lejn Qafas ta' Kontroll Intern Integrat (COM(2006)9 u COM(2007)86), il-Kummissjoni qed tevalwa l-ispiża tal-kontrolli fir-rigward tal-Fondi Strutturali permezz ta' stħarriġ. Il-Kummissjoni qiegħda wkoll titlob lill-Istati Membri biex jipprovdu informazzjoni fuq bażi regolari dwar ir-rati ta' żbalji li jsibu fix-xogħol tagħhom ta' verifika, li huma indikatur tar-riskju. Id- data miksuba tgħin biex tiġi ċċarata r-relazzjoni bejn l-ispejjeż u l-benefiċċji tal-kontrolli u biex jinstab bilanċ aħjar. Il-kooperazzjoni bejn il-Kummissjoni u l-Istati Membri qed tkompli tiżviluppa fl-oqsma ta' l-irrappurtar, it-tqassim tar-riżultati tal-verifika u l-armonizzazzjoni ta' l-istandards ta' verifika. Dan l-iżvilupp li ilu għaddej ingħata stimulu ulterjuri mill-Pjan ta' Azzjoni u l-leġiżlazzjoni għall-perjodu 2007-13. Fl-2006, il-Kummissjoni ħarġet linji ta' gwida dwar l-għeluq tal-programmi tal-Fondi Stutturali 2000-06 (C(2006)3424) u ser tagħmel l-istess dalwaqt għall-għeluq tal-proġetti tal-Fondi ta' Koeżjoni relatati ma' l-istess perjodu. Fl-2006 ħarġet ukoll dokumenti li jistabbilixxu prassi tajba fir-rigward ta' kontrolli u verifikazzjonijiet ta' ġestjoni mill-awtorità tal-ħlasijiet qabel iċ-ċertifikazzjoni tan-nefqa. Fl-2006, il-Kummissjoni ħarġet nota ta' gwida li tikkonċerna l-informazzjoni dwar irkupri u korrezzjonijiet finanzjarji li tridu jipprovdu l-Istati Membri, u kmieni fl-2007 talbet lill-Istati Membri jissottomettu informazzjoni sħiħa dwar l-irkupri, ġbid u rkupri pendenti għall-2006 u kumulattivament għall-perjodu sħiħ 2000-06. Il-Kummissjoni qed tirċievi l-informazzjoni u bi ħsiebha tiġborha fil-qosor f'rapport li ser tippreżenta fil-Ħarifa ta' l-2007. H) Oqsma ta’ Politika Interna, inkluża r-riċerka (dokument ta’ ħidma tal-Kummissjoni, punti 32-38) Il-Kummissjoni taqsam bis-sħiħ il-preokkupazzjonijiet li esprima l-Kunsill dwar id-dgħufijiet identifikati mill-Qorti ta' l-Awdituri. Il-Kummissjoni tissokta bit-titjib tas-sistemi ta' kontroll tagħha fil-kuntest tal-Pjan ta' Azzjoni lejn Qafas ta' Kontroll Intern Integrat. Iddaħħal metodu multiannwali biex jitnaqqas ir-riskju inerenti tar-rimborż ta' spejjeż sopravvalutati fil-qasam tar-riċerka, inkluża żieda sostanzjali fl-għadd ta' verifiki ex-post u r-rinfurzar tas-sistema ta' ċċertifikar ta' verifika. Barra minn hekk, ġew żviluppati "proċeduri miftiehma" għall-provvista ta' għadd ta' proċeduri obbligatorji għaċ-ċertifikati relatati mad-Dikjarazzjonijiet Finanzjarji u dawk li għandhom x'jaqsmu mal-metodoloġija deskritta fil-mudell tal-ftehim dwar l-għotjiet għas Seba' Programm Qafas għar-Riċerka (FP7). Dawn l-azzjonijiet mistennija jwasslu għal-tnaqqis fir-rata ta' żbalji permezz ta' titjib fil-prevenzjoni, l-identifikazzjoni u l-korrezzjoni. Għall-FP7 ittieħdu wkoll miżuri biex jiġu ssimplifikati r-regoli għar-rimborż ta' l-ispejjeż, inkluż l-finanzjament ta' sommom ta' darba għall-Pajjiżi Sħab taħt it-titlu ta' Kooperazzjoni Internazzjonali fil-qafas tal-ftehimiet applikabbli għall-azzjonijiet indiretti. Ir-rekwiżiti għar-reġistrazzjoni tal-ħin ta' xogħol tar-riċerkturi huma speċifikati b'mod ċar fit-termini ta' referenza għaċ-ċertifikati tad-dikjarazzjonijiet finanzjarji u l-kundizzjonijiet ta' ċertifikazzjoni tal-metodoloġija, mehmuża mal-Ftehim dwar l-Għotjiet u jridu jiġu ċċertifikati mill-awdituri. Fl-2007, il-Kummissjoni ppubblikat ukoll linji gwida għall-benefiċjarji. Dwar dak li jikkorċerna l-Aġenziji Nazzjonali, id-deċiżjonijiet li jistabbilixxu l-ġenerazzjoni l-ġdida ta' programmi fl-oqsma ta' l-edukazzjoni, it-taħriġ u ż-żgħażagħ jipprovdu għal għadd kbir kontrolli u ċċekkjar fir-rigward ta' rispett lejn il-proċeduri u l-mekkaniżmi ta' kontroll intern sabiex jiġu żgurati u vverifikati r-regolarità u l-leġittimità tat-tranżazzjonijiet kif ukoll ir-realtà u l-eliġibilità ta' l-attivitajiet. I) Azzjonijiet esterni (dokument ta' ħidma tal-Kummissjoni, punti 39-46) Kif irrakkomandat mill-Kunsill, il-Kummissjoni tissokta bit-titjib tal-funzjonament tal-verifiki kemm interni kif ukoll esterni, l-irrappurtar ta' ġestjoni u s-sistemi superviżorji u ta' kontroll. Il-Kummissjoni ser tipprova tinforza aktar l-analiżi ta' riskju attwali u tikkomunika aħjar il-bażi għall-analiżi tagħha. Hija għandha għarfien tar-riskji fuq il-livell ta' l-organizzazzjoni responsabbli mill-implimentazzjoni tal-proġetti u adottat għadd ta' miżuri matul dawn l-aħħar snin biex tnaqqas l-effetti potenzjali. Dawn jinkludu l-użu u t-titjib tad-dispożizzjonijiet kuntrattwali standard. Kmieni fl-2006, pereżempju, il-mudelli standard tal-kuntratt ta' l-għotjiet u s-servizz ibbażat fuq ħlas ġew riveduti. Dawn issa jinkludu termini ta' referenza standard għall-awdituri biex iwettqu verifikazzjonijiet tan-nefqa sottomessi mill-benefiċjarji ta' fondi Komunitarji qabel ma jsiru l-ħlasijiet finali. Dawn it-termini ta' referenza ġodda ġew riveduti biex tiġi rinfurzata l-verifikazzjoni tal-konformità mat-termini tal-kuntratt, inklużi dawk relatati mal-proċeduri għas-swieq pubbliċi. Is-Sistema Komuni ta' Informazzjoni Relex (CRIS) ta' l-EuropeAid tippermetti t-twettiq ta' analiżi meħtieġa, inkluża analiżi bbażata fuq it-tip ta' organizzazzjoni responsabbli mill-implimentazzjoni jew il-metodu ta' ġestjoni. Is-sistema qiegħda tiġi rfinuta b'mod kostanti u konsistenti f'konformità mal-ħtiġiet ta' ġestjoni li qed jevolvu. J) Strateġija għal qabel l-adeżjoni (dokument ta' ħidma tal-Kummissjoni, PUNTI 47-52) Kif irrakkomandat mill-Kunsill, il-Kummissjoni ser tissokta bil-monitoraġġ mill-qrib tal-funzjonament effettiv tas-sistemi nazzjonali ta' sorveljanza u kontrolli għan-nefqa fuq il-programmi skond l-istrateġija ta' qabel l-adeżjoni, b'mod partikolari fil-qafas ta' l-aġenziji SAPARD/IPARD li joħorġu l-ħlasijiet. Fil-qafas tal-programm Phare, il-Kummissjoni ħadet azzjoni biex tiċċara l-eliġibilità tan-nefqa tal-VAT u rċeviet u ttrattat il-parti l-kbira tad-dikjarazzjonijiet finali mingħand l-awtoritajiet nazzjonali. Il-Kummissjoni jisgħob biha, bħal ma jisgħob bih il-Kunsill, għad-dewmien fil-proċeduri tal-ftehim dwar is-Sistema ta' Deċentralizzazzjoni Estiża għall-programmi Phare u ISPA. Madankollu, il-Kummissjoni kellha tinsisti għal aktar titjib fl-istrutturi amministrattivi nazzjonali qabel l-għoti ta' l-EDIS sabiex tiġi żgurata l-ġestjoni finanzjarja soda tal-fondi. K) Spiża amministrattiva (dokument ta’ ħidma tal-Kummissjoni, punti 53-62) Il-Kummissjoni kkonstatat ir-rakkomandazzjonijiet tal-Kunsill dwar l-ispiża amministrattiva. Fir-rigward tan-NAP (Sistema Ġdida għall-Ħlas tal-Pagi), ir-rapporti kollha huma disponibbli, jekk jintalbu, għal kull uffiċjal ta' l-awtorizzazzjoni, imma hija r-responsabbiltà ta' l-uffiċjali ta' l-awtorizzazzjoni f'kull istituzzjoni biex jiddefinixxu l-kontrolli proprji tagħhom. Il-PMO jipproċedi skond il-kontrolli proprji tiegħu, inklużi wħud mill-kontrolli ex-post , u fid-dawl ta' l-esperjenza miksuba tul is-snin imgħoddija jikkonsidra l-kontrolli attwali tiegħu bħala suffiċjenti u, f'dan l-istadju, ma jidhirlux li hemm ħtieġa ta' rinfurzar tal-kontrolli ex-post tiegħu. Fir-rigward tar-rimborż ta' l-ispejjeż għall-missjonijiet, il-Gwida għall-missjonijiet – ir-regoli interni adottati mill-Kummissjoni li jirregolaw il-missjonijiet ta’ l-istaff tagħha – bħalissa tinsab għaddejja minn reviżjoni sabiex jittieħdu f'kunsiderazzjoni l-osservazzjonijiet tal-Qorti. L-adozzjoni tar-regoli l-ġodda hija skedata għall-bidu ta’ l-2008. Taħt din l-intestatura l-Kunsill inkluda wkoll żewġ rakkomandazzjonijiet dwar l-aġenziji regolatorji. Il-Kummissjoni taqsam it-tħassib li esprimew kemm il-Kunsill kif ukoll il-Parlament Ewropew dwar governanza tajba u regolazzjoni aħjar ta' l-aġenziji. Hi jidhrilha li l-adozzjoni tal-ftehim qafas interistituzzjonali dwar il-qafas operattiv għall-Aġenziji Regolatorji Ewropej (COM(2005)59) isservi ħafna biex jiġu indirizzati l-kwistjonijiet imqajma bħal mhuma l-valutazzjoni ta' l-impatt, il-konsiderazzjonijiet spejjeż/benefiċċju, l-evalwazzjoni u l-irrappurtar annwali. Għalhekk il-Kummissjoni tittama li l-Kunsill jista' jirreġista progress akbar fir-rigward ta' din il-kwistjoni importanti fil-ġejjieni qrib. Filwaqt li tirrispetta bis-sħiħ l-awtonomija ta' l-aġenziji regolatorji, il-Kummissjoni sadattant tkompli tipprovdi linji gwida u appoġġ estensivi lil dawn l-aġenziji. Il-Ftehimiet ta' Livell ta' Servizz imfassla ma' ħafna aġenziji regolatorji fl-2006 f'oqsma differenti ta' l-amministrazzjoni u t-taħriġ[4] huma eżempju importanti ta' dan. Kif ġie rrakkomandat mill-Kunsill, il-Kummissjoni, għall-ewwel darba mal-Baġit Abbozz Preliminari għas-sena finanzjarja 2008, ippreżentat dokument globali li jkopri l-aġenziji. Il-kummissjoni kkommettiet ruħha wkoll li tipprovdi meta-evalwazzjoni ta' l-aġenziji deċentralizzati eżistenti. L) Strumenti finanzjarji u attivitajiet bankarji (dokument ta’ ħidma tal-Kummissjoni, punti 63-65) IL-KUMMISSJONI QED TIEħU L-AZZJONIJIET MEħTIEġA BIEX TIMPLIMENTA R-RAKKOMANDAZZJONIJIET TAL-KUNSILL DWAR IL-ġESTJONI, IS-SEGWITU U L-GħELUQ TA' PROGRAMMI RELATATI MA' L-OPERAZZJONIJIET FINANZJARJI, BħAL MHUMA L-MEDIA II U L-ECIP, U BIEX TIġġESTJONA L-ARRETRATI RELATATI MAL-PROGRAMMI TA' RIċERKA FIL-QASAM TAL-FAħAM. BARRA MINN HEKK, FIS-16 TA' JANNAR 2007 ġIE FFIRMAT FTEHIM TRIPARTITIKU BEJN IL-QORTI TA' L-AWDITURI, IL-FOND EWROPEW TA' L-INVESTIMENT U L-KUMMISSJONI. II. RAPPORTI SPEċJALI TAL-QORTI TA’ L-AWDITURI (DOKUMENT TA’ ħIDMA TAL-KUMMISSJONI, punti 66-84) IL-KUNSILL GħAMEL GħADD TA' RAKKOMANDAZZJONIJIET LILL-KUMMISSJONI DWAR RAPPORTI SPEċJALI PPUBBLIKATI MILL-QORTI TA' L-AWDITURI FL-2005 U L-2006. IT-TWEġIBIET TAL-KUMMISSJONI GħAL DAWN IR-RAKKOMANDAZZJONIJIET JINSABU FID-DOKUMENT TA' ħIDMA TAL-KUMMISSJONI (PUNTI 66-84). III. FONDI EWROPEJ TA' L-IżVILUPP (dokument ta' ħidma tal-Kummissjoni, punti 85-87) IL-KUMMISSJONI KKONSTATAT IR-RAKKOMANDAZZJONIJIET TAL-KUNSILL DWAR IL-FONDI EWROPEJ TA' L-IżVILUPP. IS-SISTEMI EWLENIN TA' SORVELJANZA U KONTROLL TAL-KUMMISSJONI ġEW KONTINWAMENT IMTEJBA MATUL DAWN L-AħħAR SNIN, inter alia fuq il-bażi tar-rakkomandazzjonijiet tal-Qorti. Ser jitwettaq aktar titjib f'konformità mal-Pjan ta' Azzjoni "Lejn Qafas ta' Kontroll Intern Integrat", li jindirizza l-lakuni ewlenin identifikati fil-qafas ta' kontroll. Dan jinkludi preżentazzjoni fformalizzata u armonizzata ta' l-istrateġiji ta' kontroll intern, li għandha l-għan li tipprovdi ħarsa ġenerali lejn il-fluss tal-kontroll intern u l-katina ta' affidabbiltà relatata, u li tiddokumenta l-mod kif jiġu indirizzati r-riskji assoċjati. Fir-rigward tar-Rapport dwar il-Ġestjoni Finanzjarja, fir-rapport ta' l-2006 l-Kummissjoni indirizzat il-kwistjonijiet imqajma mill-Kunsill. * * * [1] Ara wkoll l-Artikolu 147 tar-Regolament Finanzjarju għall-baġit ġenerali. [2] Rilaxx tal-Baġit Ġenerali 2005, Rilaxx ta’ l-EDF 2005, Rilaxx ta’ l-Aġenziji 2005. [3] Ara r-rakkomandazzjoni 62. [4] Ara wkoll l-eżempji l-oħra msemmija fil-punt 56 tad-dokument ta' ħidma.